Barbara Enrichi

**Barbara Enriči** (, g. 1961 m. balandžio 14 d. Florencijoje) – italų aktorė ir režisierė. 

## Biografija
Nuo 1983 m. Barbara kasmet lankė režisieriaus Ugo Chiti vedamus teatro seminarus, vaidino daugelyje  „Compagnia Arca Azzurra“ spektaklių ir įgijo daugiau nei penkiolikos metų patirtį. Karjerą kine ji pradėjo debiutuodama Cinzia vaidmeniu Alessandro Benvenuti filme „Benvenuti in casa Gori“ (1990), po kurio sekė filmai „Donne con le gonne“ (rež. Francesco Nuti) ir „I laureati“ (rež. Leonardo Pieraccioni). Kartu su Pieraccioni ji taip pat vaidino filme „Il ciclone“ (1996), kuris kartu su „Fuochi d'artificio“ (1997) Italijoje tapo kino hitu.

Už vaidmenį filme „Il ciclone“ Barbara pelnė David di Donatello apdovanojimą (1997 m.) kaip geriausia antrojo plano aktorė ir buvo nominuota Nastro d'argento (1997). Nors didelę sėkmę jai atnešė komiški vaidmenys, Barbara, dėl savo patirties teatre, geba imtis ir dramatiškų vaidmenų, pvz. juostoje „Albergo Roma“, rodytoje Venecijos kino festvalyje.

1996 m. vaidino Alessandro Benvenuti filme „Ritorno a casa Gori“, o 1998 m. - Fulvio Wetzl filmuose „Prima la musica, poi le parole“, o 1999 m. – „Il cielo cade“, kuriame turėjo galimybę dirbti kartu su tokiais pasaulinio garso aktoriais kaip Isabella Rossellini ir Jeroen Krabbé. 1999-2002 m. vaidino teatre Alessandro Benvenuti parašytame ir režisuotame spektaklyje „Contorno & Rosina“, o 2005-2008 m. sezoną gastroliavo su Steven Berkoff spektakliu „Kvetch“.

Nuo 2005 m. Barbara taip pat užsiima kino aktorystės mokymu. Nuo 2014 m. ji dėsto aktorių režisūrą „Centro Sperimentale di Cinematografia - Sede Lombardia“. 2006 m. ji parašė knygą „In fondo alla passione“, kurią „Stranamore Editore“ išleido kaip vieno veiksmo pjesę teatrui. 

## Filmografija
### Kinas

* Benvenuti in casa Gori (1990)
* Donne con le gonne (1991)
* Caino e Caino (1992)
* I laureati (1995)
* Albergo Roma (1996)
* Ritorno a casa Gori (1996)
* Il ciclone (1996)
* Fuochi d'artificio (1997)
* I volontari (1998)
* Donne in bianco (1998)
* Prima la musica, poi le parole (1998)
* Il cielo cade (2000)
* Ti amo in tutte le lingue del mondo (2005)
* La vida es un carnaval (2006)
* Via Varsavia (2006)
* La rabbia (2007)
* Cenci in Cina (2007)
* In carne e ossa (2009)
* Genitori & figli - Agitare bene prima dell'uso (2009)
* Amici miei... come tutto ebbe inizio (2010)
* La città ideale (2012)
* La brutta copia (2013)
* Maremmamara (2016)
* Forse è solo mal di mare (2019)
* Pinocchio (2019)
* La ballata dei gusci infranti (2022)

### Televizija
* Ciro, il figlio di Target (1999, TV programa)
* Don Matteo (2001, serialas, 1 epizodas)
* O la va, o la spacca (2004, mini serialas)
* Tutti i rumori del mondo (2007, TV filmas)
* Medicina generale (2008, serialas)
* Miacarabefana.it (2009, TV filmas)
* Il mostro di Firenze (2009, mini serialas)
* Indovina chi viene a cena... (2009, TV programa)
* Il commissario Manara (2011, serialas, 1 epizodas)
* I delitti del Barlume (2022, serialas, 1 epizodas)

### Režisūra
* Vvff si racconta (2010) (dokumentinis)
* Variabili femminili (2012) (dokumentinis)

## Apdovanojimai
* David di Donatello – geriausia antrojo plano aktorė (1997) 
* Nastro d'argento (nominacija) – geriausia antrojo plano aktorė (1997)
* Ciak d'oro (nominacija) – geriausia antrojo plano aktorė (1997)

## Nuorodos

* IMDb profilis

## Šaltiniai